**Balatonakarattya Község Önkormányzat**

**Polgármester**

Az előterjesztés törvényességi

szempontból megfelelő.

Balatonakarattya, 2016. február 16.

Polgár Beatrix

jegyző

**E L Ő T E R J E S Z T É S**

Balatonakarattya Község Önkormányzat Képviselő-testületének

2016. február 18-ai rendkívüli ülésére.

**Tárgy : Településszerkezeti terv hatályosítása.**

**Előterjesztő:** Matolcsy Gyöngyi - polgármester

**Előkészítette:** Lukács Tamásné kirendeltség-vezető

**Tisztelt Képviselő-testület!**

A településrendezési eszközök módosításának a folyamatában egy határvonalhoz érkeztünk el, mely alapján döntések meghozatala szükséges:

Az első határozat a településszerkezeti terv hatályosítása a HÉSz és a Településfejlesztési Koncepcióhoz hasonlóan. (A Veszprém Megyei Kormányhivatalnak a határozatba hivatkozott levele szól erről, tekintettel arra, hogy a településszerkezeti tervet is érinti a jelen eljárásban lefolytatott módosítás.)

A második határozat az összefoglalója az államigazgatási szervek által megküldött véleményeknek az egyeztetési eljárás alapján.

A harmadik határozat az összefoglalója a partnerségi egyeztetés alapján beérkezett kéréseknek, kérelmeknek és döntés arról, hogy melyeket támogatja az Önkormányzat.

A településrendezési eszközök módosításának folyamatában szűkösek a határidők. Kérem a képviselő-testület, hogy a határozat-tervezetben foglaltakat elfogadni szíveskedjenek.

 Tisztelettel:

 Matolcsy Gyöngyi

 polgármester

**Határozat tervezet:**

**Balatonakarattya Község Önkormányzata Képviselő-testületének**

**……/2016. ( .) határozata**

**Településszerkezeti Tervéről**

1. Balatonakarattya Község Önkormányzata a 6/2014. (XII.08) rendeletében megállapította Balatonakarattya Község Helyi építési Szabályzatát.
2. Balatonakarattya Község Önkormányzatának Képviselő-testülete a 131/2016.(XII.28.) számú döntésével elhatározta a jelenleg hatályos településrendezési eszközök részleges és foltszerű módosítását.
3. Balatonakarattya Község Önkormányzatának Képviselő-testülete megalkotta a - hatályban lévő - a partnerségi egyeztetés szabályairól szóló 20/2016. (XII.28.) rendeletét (továbbiakban : Partnerségi rendelet)
4. Balatonakarattya Község Önkormányzatának Képviselő-testülete 130/2015. (XII.28) számú határozatával hatályba léptette Településfejlesztési Koncepcióját.
5. Balatonakarattya Község Önkormányzatának Képviselő-testülete a 132/2015. (XII.28) számú határozatával és annak melléklete szerinti tartalommal elfogadta a településrendezési eszközeinek módosítását tartalmazó tervezési programot.
6. Az 5. pontban hivatkozott program érinti a településszerkezeti tervet is, melyet a Veszprém Megyei Kormányhivatal a VEB/005/461-2/2016. számú levelében jelezett.
7. Balatonakarattya Község Önkormányzat Képviselő-testülete a Balatonkenese Város Önkormányzat Képviselő-testülete által a 31/2005. (III.03) számú határozattal elfogadott, 261/2006. (IX.29) számú határozattal és a 135/2012. (IV.04) számú határozattal módosított Balatonkenese Településszerkezeti Tervéről szóló határozatot, mely Balatonkenese korábbi közigazgatási területének egészére elkészített és elfogadott településszerkezeti terv, a közigazgatási területből önállósodott Balatonakarattya Község területére hatályosítja, érvényesnek nyilvánítja
8. A Balatonkenese Város Önkormányzat Képviselő-testülete által a 31/2005. (III.03) számú határozattal elfogadott és a 261/2006. (IX.29) számú határozattal valamint 135/2012. (IV.04) számú határozattal módosított Balatonkenese Településszerkezeti Terv jelen határozat 1. melléklete, 2. melléklete és 3. melléklete mely mellékletek tartalma Balatonkenese korábbi közigazgatási területéből önállósodott Balatonakarattya Község területére érvényes.
	1. Az 1. melléklet a Balatonkenese Város Önkormányzat 135/2012. (IV.04) számú határozatával elfogadott Településszerkezeti Terv szöveges ismertetése, az ahhoz kapcsolódó 1-6 számmal jelzett szelvények valamint az értelmezéshez kapcsolódó „jelkulcs” megnevezésű dokumentumok, digitális formában is.
	2. A 2. melléklet a Balatonkenese Város Önkormányzat 261/2006. (IX.29) számú határozatával elfogadott Településszerkezeti Terv szöveges ismertetése, mely a 31/2005. (III.03) Balatonkenese Településszerkezeti Tervéről szóló határozat módosítása.
	3. A 3. melléklet a 31/2005. (III.03) Balatonkenese Településszerkezeti Tervéről szóló határozat melléklete, mely a településszerkezeti terv szöveges ismertetése.
9. A képviselő-testület felhatalmazza a polgármestert és a jegyzőt a szükséges intézkedések megtételére.

Határidő: 2016.

Felelős: polgármester jegyző